2020. gada 28. aprīlī Noteikumi Nr. 245

Rīgā (prot. Nr. 28 29. §)

**Noteikumi par sākuma termiņu reflektantu reģistrācijai un uzņemšanai augstskolās un koledžās 2020. gadā**

Izdoti saskaņā ar

Augstskolu likuma

46. panta sesto daļu

1. Noteikumi nosaka sākuma termiņu 2020. gadā reflektantu reģistrācijai un uzņemšanai augstskolās un koledžās pirmajā gadā pēc vidējās izglītības iegūšanas.

2. Reflektantus, kuri ir ieguvuši vidējo izglītību ārzemēs un nepretendē uz studijām valsts finansētās studiju vietās vai studiju programmās, kurās ir noteikts studējošo skaita ierobežojums, pirmajā gadā pēc vidējās izglītības iegūšanas augstskolas un koledžas var sākt reģistrēt un uzņemt no 2020. gada 29. aprīļa.

3. Reflektantus, kuri nav minēti šo noteikumu [2. punktā](http://m.likumi.lv/doc.php?id=264643#p2), pirmajā gadā pēc vidējās izglītības iegūšanas augstskolas un koledžas var sākt reģistrēt un uzņemt no 2020. gada 1. jūlija.

Ministru prezidents A. K. Kariņš

Izglītības un zinātnes ministre I. Šuplinska